El Metro interromprà la circulació del 28 de març al 8 d'abril a l'Eliana
25 de març de 2024

Ferrocarrils de la Generalitat Valenciana (FGV) ha informat l'Ajuntament que, amb motiu de les obres de construcció del nou baixador de Fuente del Jarro i la duplicació de la via, el servei de metro es veurà afectat del dijous 28 març al dilluns 8 d'abril (tots dos inclusivament) en el tram comprés entre les estacions de Paterna i Llíria.

Així mateix, amb la finalitat de minimitzar les molèsties a les persones usuàries, es disposarà d'un servei substitutori mitjançant autobusos mantenint les mateixes freqüències, establint-ne les rutes següents:

o Ruta 1A: Paterna – Santa Rita – Fuente del Jarro – La Canyada – L'Eliana.

o Ruta 2A: Paterna – L'Eliana – Gallipont-Torre del Virrei – La Pobla de Vallbona – Benaguasil – Llíria.

o Ruta 1B: L'Eliana – La Canyada – Font del Jarro – Santa Rita – Paterna.

o Ruta 2B: Llíria – Benaguasil – La Pobla de Vallbona – Gallipont-Torre del Virrei – L'Eliana – Paterna.

No obstant això, no es realitzarà servei substitutori d'autobusos en el servei nocturn especial dels caps de setmana entre Paterna i Llíria. Durant la interrupció de la circulació ferroviària, tampoc prestarà servei en els baixadors de La Vallesa, Entrepins, El Clot i Montesol i el servei nocturn per tren continuarà mantenint-se fins a Paterna des de València.

En tot cas, les parades dels autobusos estaran degudament senyalitzades i comptaran amb una persona informadora per a prestar l'ajuda necessària a les persones usuàries en cas de dubte, també s'instal·larà cartelleria informativa en estacions i baixadors. Les persones amb mobilitat reduïda i amb problemes per a desplaçar-se, a les quals no es puga donar servei en els autobusos, tindran un servei de taxis adaptats.

FGV lamenta les molèsties que l'execució dels treballs a realitzar puga ocasionar a les persones afectades, si bé considera que, atés que la seua execució resulta necessària per a mantindre l'adequat funcionament del servei ferroviari, s'ha optat per unes dates en les quals la demanda tradicionalment és significativament menor, havent-hi implementat les anteriors mesures a fi de minimitzar les possibles afeccions a les persones usuàries del servei.